**POZIV ZA**

**Angažman stručnjaka za razvoj trening materijala za vršnjačke edukatore u sklopu projekta:**

**„Sprječavanje nasilja usmjerenog prema djeci kroz jačanje profesionalnih kapaciteta i edukacije djece o prevenciji nasilja“**

**3 izvršioca**

Poštovani,

pozivamo vas da dostavite ponudu za pružanje usluge stručnjaka za razvoj trening materijala za vršnjačke edukatore u sklopu projekta „Sprječavanje nasilja usmjerenog prema djeci kroz jačanje profesionalnih kapaciteta i edukacije djece o prevenciji nasilja“ koji MFS-EMMAUS implementira uz podršku UNICEF-a BiH i Vlade Švedske.

Opis projekta „Sprječavanje nasilja usmjerenog prema djeci kroz jačanje profesionalnih kapaciteta i edukacije djece o prevenciji nasilja“, kao i aktivnosti te obaveze koje treba obavljati u okviru izvršavanja posla konsultanta, predstavljeni su u dokumentu „Opisposla“ koji je priložen kao sastavni dio ovog poziva.

Prijava na poziv treba sadržavati pismo interesa, CV sa referencama i ponudu za pružanje usluge.

Molimo vas da prijavu dostavite na e-mail sarajevo@mfs-emmaus.ba najkasnije do 19. juna 2020. godine sa naznakom **prijava na javni poziv – Angažman stručnjaka za razvoj trening materijala za vršnjačke edukatore.**

Samo najbolje rangirani kandidati biti će obavješteni i/ili pozvani na razgovor po zaključenju poziva.

**OPIS USLUGE**

**Angažman stručnjaka za razvoj trening materijala za vršnjačke edukatore u sklopu projekta:**

**„Sprječavanje nasilja usmjerenog prema djeci kroz jačanje profesionalnih kapaciteta i edukacije djece o prevenciji nasilja“**

# OSNOVNE INFORMACIJE

## Projekat

## Projekat „Sprječavanje nasilja usmjerenog prema djeci kroz jačanje profesionalnih kapaciteta i edukacije djece o prevenciji nasilja“podržao je UNICEF BiH i vlada Švedske.

## Geografsko područje projekta

Bosna i Hercegovina.

## Naručilac usluga

Međunarodni forum folidarnosti – EMMAUS (MFS-EMMAUS)

## Općenito o projektu

Cilj projekta je sprječavanje nasilja nad djecom u BiH jačanjem kapaciteta djece, mladih, roditelja, nastavnika i ostalih relevantnih profesionalaca, kao i ohrabrivanje djece i ostalih građana da u većoj mjeri doprinesu identificiranju i prijavljivanju slučajeva nasilja nad djecom u BiH. Projektom je predviđen niz promotivno- edukativnih aktivnosti koje za cilj imaju edukaciju različitih ciljnih skupina o prevenciji svih oblika nasilja nad djecom kao mobilna aplikacija, animirani film, slikovnica itd. Pored takvih aktivnosti, također je planiran niz edukativnih radionica koje će biti prilagođene različitim ciljnim skupinama.

## Ciljne grupe projekta

**Primarne ciljne grupe/korisnici:**

1. Djeca/učenici;
2. Mladi;
3. Roditelji/vijeća roditelja osnovnih i srednjih škola;
4. Učitelji, nastavnici, pedagozi i školska uprava u školama;
5. Nastavnici/ce koji rade s djecom s teškoćama u razvoju;
6. Odgajatelji/ice i vaspitači/ce;
7. Socijalni radnici/ce;
8. Predstavnici policijskih agencija;
9. Zdravstveni radnici.

**Sekundarne ciljne grupe/korisnici:**

1. relevantne institucije/profesionalci i druge nevladine organizacije uključene u srodne aktivnosti prevencije svih oblika nasilja nad djecom u BiH;
2. opšta populacija u BiH.

# DJELOKRUG RADA U SKLOPU UGOVORA

## Opis posla i angažmana

Angažovani eksperti će razviti trening materijale za vršnjačke edukatore, koji će sadržavati praktične savjete- metodološke smjernice o tome na koji način se organizuju edukacije, sadržajni dio koji se odnosi na prezentaciju različitih oblika nasilja nad djecom koji trebaju biti obuhvaćeni ovim materijalima, kao i prijedlog vježbi i/ili studija slučaja koji mogu biti korišteni na radionicama. Razvijeni trening materijali će biti prezentovani na edukacijama koje će se sprovoditi u sklopu pomenutog projekta. Na pomenutim radionicama će djeca i mladi (13+) biti educirani o prevenciji različitih oblika nasilja nad djecom, kao i o tome na koji način organizirati vršnjačke edukacije.

## Svrha ugovora

Svrha ovog ugovora je realizacija angažmana stručnjaka u svrhu realizacije aktivnosti navedenih pod stavkom 2.1.

## Očekivani rezultati

Angažovani eksperti će pripremiti nacrt materijala za vršnjačke edukatore prije organizacije sastanka Radne grupe. Eksperti će blagovremeno biti obavješteni gdje i kada će biti održan sastanak Radne grupe. Sastanak Radne grupe će biti organizovan s ciljem razmjene ideja i prijedloga među ekspertima, kako bi zajedno finalizirali materijale za vršnjačke edukatore. Od eksperata se očekuje da najkasnije do 29.06.2020. pošalju finalizirane materijale.

# LOGISTIKA I ROKOVI ANGAŽMANA

## Odgovorno tijelo i lokacija realizacije aktivnosti i angažmana

Međunarodni forum solidarnosti – EMMAUS (MFS-EMMAUS)

Ured u Sarajevu

Paromlinska 10,

71000 Sarajevo, BiH

## Datum početka i trajanje implementacije projektne aktivnosti

Angažman stručnjaka uključuje 5 radnih dana za razvoj trening materijala za vršnjačke edukatore, tokom perioda od 22.06.2020. do 29.06.2020. godine.

# ZAHTJEVI ZA REALIZACIJU USLUGA/POSLOVA DEFINIRANIH OVIM UGOVOROM

## Kvalifikacije i vještine

* poželjno VSS ili minimalno 3 godine relevatnog iskustva u organizaciji i/ili implementaciji vršnjačkih obuka;
* izvrsno poznavanje metodologije vršnjačke edukacije;
* odlično poznavanje metodologije organizacije radionica;
* predhodno iskustvo u organizaciji i vođenju edukativnih radionica;
* napredne komunikacijske vještine;
* iskustvo rada u organizacijama/institucijama aktivnih u oblasti prevencije različitih oblika nasilja;
* iskustvo u radu s djecom i/ili mladima;
* državljanstvo Bosne i Hercegovine.

# Način podnošenja prijave i ponude

Ponuđači su dužni dostaviti sljedeće:

* CV sa pregledom ranije sprovedenih referentnih aktivnosti;
* pismo interesa,
* finansijsku ponudu za aktivnost zastupanja (po danu angažmana, te ukupnu neto vrijednost),

# REZULTAT

## Obaveze po rezultatima

Izvršilac se obavezuje da će:

* Pripremiti nacrt materijala za vršnjačke edukatore, prije održavanja sastanka Radne grupe;
* Prisustvovati sastanku Radne grupe na kojem će selektovani kandidati prezentovati svoje materijale, koje će potom zajedničkim radom objediniti u jedan-zajednički dokument;
* Najkasnije do 29. juna 2020. dostaviti finaliziranu verziju materijala za vršnjačke edukatore.

**FORMULAR ZA PRIJAVU**

1. **Opći podaci kandidata**

|  |  |
| --- | --- |
| **Ime i prezime** |  |
| **Organizacija** |  |
| **Adresa** |  |
| **Telefon** |  |
| **Fax** |  |
| **e-mail** |  |

1. **FINANCIJSKA PONUDA**

**Za kandidata:** molimo Vas popunite prateću tabelu

|  |  |
| --- | --- |
| **Ukupni neto iznos** |  |

1. **REFERENCE KANDIDATA**

|  |  |  |  |
| --- | --- | --- | --- |
| **Br.** | **Publikacija/provedene edukacije/treninzi** | **Organizacija** | **Kratak opis** |
|  |  |  |  |
|  |  |  |  |
|  |  |  |  |

* dodajte kolone ukoliko je potrebno

1. **IZJAVA**

Ja, dolje potpisani kandidat, izjavljujem da sam upoznat/-a sa obavezama kandidata/ponuđača u slučaju dodjele ovog ugovora

|  |  |
| --- | --- |
| **Ime** |  |
| **Potpis** |  |
| **Datum** |  |